बाेले प्रेम : आईएएस का विरोध सीएम के लिए खतरे की घंटी
बीएसएससी अध्यक्ष छुट्टी पर थे तो आईएएस अफसर ने की थी उनके कंप्यूटर से छेड़छाड़
प्रश्नपत्र लीक मामले के आईओ फिर बदले गए
बीएसएससीप्रश्नपत्र लीक मामले में एक आईएएस अधिकारी पर शिकंजा कसता जा रहा है। उक्त अधिकारी द्वारा सबूतों से छेड़छाड़ का साक्ष्य एसआईटी को हाथ लगा है। साक्ष्य जुटाने में एफएसएल की टीम को भी लगाया गया है। सूत्रों की मानें तो एफएसएल की टीम ने बीएसएससी दफ्तर से कुछ साक्ष्य लाए हैं और उस आधार पर पड़ताल की जा रही है। आईएएस अधिकारी का फिंगर प्रिंट बीएसएससी अध्यक्ष सुधीर कुमार के केबिन में मिला है।
कोर्टमें पेश किया जाएगा सबूत
बतायाजा रहा है कि एसआईटी ने तमाम साक्ष्यों के साथ कोर्ट में उनकी गिरफ्तारी के लिए आवेदन दिया था। हालांकि कोर्ट ने एसआईटी को कुछ और साक्ष्य उपलब्ध कराने को कहा। इसके बाद एसआईटी फिंगर प्रिंट सहित अन्य वैज्ञानिक साक्ष्य उपलब्ध कराने की तैयारी कर रही है।
सूत्रों की मानें तो सुधीर कुमार के छुट्टी में रहने के दौरान उक्त आईएएस अधिकारी उनके केबिन में गए थे और वहां रखी फाइलों और कम्प्यूटर के साथ छेड़छाड़ की थी। एफएसएल की टीम ने कंप्यूटर और कुछ अन्य फाइलों से उनके फिंगर प्रिंट को लिया है।
चक्का जाम आज
एससी-एसटीछात्रों और सभी छात्राओं को नि:शुल्क शिक्षा, नामांकन के नाम पर ली गई राशि शीघ्र वापस करने और बीएसएससी में व्याप्त धांधली एवं फर्जीवाड़े की सीबीआई जांच कराने की मांग को लेकर गुरुवार को पूरे राज्य में एआईएसएफ के कार्यकर्ता चक्का जाम करेंगे। इस दौरान कार्यकर्ता 27 फरवरी को राजभवन मार्च के दौरान छात्र-छात्राओं पर लाठीचार्ज, दिल्ली विवि के रामजस महाविद्यालय में छात्र-छात्राओं, शिक्षक एवं पत्रकारों पर हमले का विरोध भी करेंगे।
मुख्य सचिव से मिला आईएएस एसोसिएशन
पटना|आईएएस एसोसिएशनने मुख्य सचिव अंजनी कुमार से मुलाकात की। बुधवार की शाम संघ की ओर से राजस्व और भूमि सुधार विभाग के प्रधान सचिव विवेक कुमार सिंह, वित्त सचिव राहुल सिंह, आईएएस आर लक्ष्मणन और दीपक कुमार सिंह ने मुख्य सचिव से मुलाकात की। मुख्य सचिव को संघ की ओर से एक मांग पत्र सौंपा गया है।
पटना|नेता प्रतिपक्षडाॅ. प्रेम कुमार ने कहा कि आईएएस अधिकारियों का विरोध मुख्यमंत्री नीतीश कुमार के लिए खतरे की घंटी है। राज्य के आईएएस अधिकारी लगातार विरोध कर रहे हैं। यह मुख्यमंत्री की राज्य के प्रशासन पुलिस पर से कमजोर होती पकड़ का परिणाम है। मुख्य सचिव के वीडियो काॅन्फ्रेंसिंग में कई आईएएस का आना इसे परिलक्षित करता है। बीएसएससी पेपर लीक कांड में एसआईटी की जगह सरकार सीबीआई से जांच कराए, क्योंकि यह बहुत बड़ा घोटाला है। इस घोटाले की जांच करना एसआईटी से संभव नहीं।
hin_Deva hin_Deva hne_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva